نفت صادر اؤلکه‌لر تشکیلاتی (OPEC) چرشنبه گونو ایستانبولدا نفت چیخارماسی‌نین محدودلاشدیریلماسی موضوعسونو اله آلا‌جاق.
نفت صادر ائدن اؤلکه‌لر تشکیلاتی (OPEC) باش کاتیبی محمد بارکیندو، ایستانبولدا 23. دونیا انرژی کونگره‌سین‌دکی دانیشماسی‌نین آردین‌دان مطبوعات منسوب‌لاری‌نین سوال‌لارینی جوابلادی.
OPEC اؤلکه‌لری‌نین کئچن آی الجزایرده ائتدیگی غیری-رسمی توپلانتیدا آلینان نفت اچیخارماینی محدودیت قراری‌نین بیر دؤنوش نقطه‌سی اولدوغونو ایفاده ائدن بارکیندو، بو قرارین قطعی‌لیکله تطبیق اولونماسی لازیم اولدوغونو دیله گتیردی.
ایستانبول‌داکی 23. دونیا انرژی کونگره‌سی‌نین ده بو قرارلا علاقه‌دار هم ایکیطرف‌لی، هم ده اورتاق بیر توپلانتی ائدیلمه‌سی آدینا بیر فورصت تقدیم ائتدیگینی ایفاده ائدن بارکیندو، بورادا ائدیله‌جک توپلانتیدا هم اوپک عضوو هم ده اوپک خاریجین‌دکی اؤلکه‌لردن اورتاق بیر آنلاییش گلیشدیرمه‌سینی گؤزلدیگینی سؤیله‌دی.
بارکیندو، جزایردکی توپلانتیدا نفت چیخاما اوچون بیر تاوان میقدار تعیین اولوندوغونو خاطیرلادا‌راق؛
"بو بیزیم گؤروشمه‌لریمیزده تمل اولا‌جاق. روسیا دولت باشقانی ولادیمیر پوتین ده بو مدتده چوخ کونستروکتیو بیر رول اوینادی. سعودی عربیستانی انرژی ناظیری دا آرتیق ایشلرین دییشدیگینی، اسکی‌ده قالامایاجاغیمیزی سؤیله‌دی. بونا گؤره بیز ده بو قرارین تطبیق اولونماسی اوچون مثبت بیر موضع گؤرمگی اومید ائدیریک. ایستانبول‌دا اولان انرژی ناظیرلریله چرشنبه گونو ساعات 14.00-ده جزایردکی توپلانتیدا آلینان نفت چیخارماسینی محدودیت گتیرن قرارینا باغلی بیر دانیشما کونفرانسی ائدجگیک. ایکی‌لی دانیشیق‌لار دا داوام ائدیر. ایستانبولدا اولان انرژی ناظیرلری بو توپلانتیدا اولا‌جاق. " آچیقلاماسینی ائتدی.
محمد بارکیندو، آیریجا توپلانتی‌دان سونرا بیر مطبوعات آچیقلاماسی ائدیلمه‌سی‌نین ده مومکون اولا بیله‌جگینی سؤیله‌دی.
